## NRE/FOREST SERVICE TXOJ PHIAJ XWM KEV NQIS TES UA TXOG FAB KEV NCAJ NCEES

# SUA COV NTSIAB LUS TSEEM CEEB

NRE/Forest Service Txoj Phiaj Xwm Kev Nqis Tes Ua Txog Fab Kev Ncaj Ncees (txuas mus tom qab no hu ua Forest Service Txoj Phiaj Xwm Kev Nqis Tes Ua Txog Fab Kev Ncaj Ncees) nthuav qhia txog ntau qhov kev nqis tes ua uas muaj peev xwm tsim kom muaj kev kub ntxhov loj thiab ua rau muaj kev hloov pauv uas muaj txiaj ntsig zoo rau cov neeg ua hauj lwm, Haiv Neeg Tsawg, cov khub koom tes, thiab cov pej xeem. Kev muab Forest Service lub luag hauj lwm yam muaj kev ncaj ncees raws lub hom phiaj yog yuav tsum tau hloov pauv cov kev xav, cov txheej txheem, kev nqis tes ua, thiab kev ntsuas kev ua tau zoo uas ib txwm muaj los ua kom ntseeg tau hais tias muaj cov txiaj ntsig, yam uas tau txais, thiab cov hwv tsam los koom tes yam puv ntoob rau txhua tus, tshwj xeeb tshaj mas yog cov chaw nyob deb nroog thiab cov chaw nyob hauv nroog uas muaj raug quas los sis tsis raug xam pom. 

Tus Thawj Coj Lo Lus Txib 13985, hais txog Kev Txhawb Nqa Kev Ncaj Ncees thiab Kev Txhawb Pab Fab Haiv Neeg rau Cov Zej Zog Uas Tsis Tau Txais Kev Pab Dhau Los Ntawm Tsoom Hwv Teb Chaws, tseev kom tus thawj coj ntawm txhua lub koom haum npaj ib txoj phiaj xwm los daws txhua qhov teeb meem quas kev koom nrog yam puv ntoob thiab sib npaug hauv cov khoos kas, cov kev pab cuam, kev yuav khoom, kev ua ntawv cog lus, thiab lwm cov hwv tsam fab peev nyiaj txiag. Nyob rau hauv Txoj Phiaj Xwm Phiaj no, Forest Service thov cog lus tias yuav ntaus nqi xyuas cov teeb meem thiab txheeb xyuas cov txiaj ntsig fab kev ncaj ncees rau cov zej zog uas tsis tau txais kev pab los ntawm kev tsom mus rau kaum txoj hauj lwm hauv qab no: kev ua kom Haiv Neeg Tsawg txoj kev thaj tsob thiab kev koom nrog nce siab ntxiv hauv Forest Service cov dej num uas saib siab txog Haiv Neeg Tsawg cov cai thiab cov txiaj ntsig; ua kom Haiv Neeg Tsawg thiab cov neeg muaj feem xyuam txoj kev tsim kev koom nrog thiab kev sib raug zoo thiab txoj kev sib txuas lus uas muab txoj kev ncaj ncees saib nyob rau nruab nrab; ua kom tiav kev muaj neeg sawv cev thiab cov neeg ua hauj lwm uas tsis sib cais; kev muab txoj kev ncaj ncees xyaw rau hauv cov txheej txheem txais neeg ua hauj lwm; kev muab cov hwv tsam fab lag luam los ntawm kev cog lus thiab kev yuav khoom; kev muab cov hwv tsam fab kev lag luam dhau los ntawm kev muab nyiaj pab thiab kev pom zoo; kev txo qis kev pheej hmoo txog cov hluav taws kub hav zoov rau Haiv Neeg Tsawg thiab cov zej zog uas tsis tau txais kev pab; kev nthuav dav cov khoos kas koom tes thiab lub lav txoj kev pab cuam hav zoov hav tsuag rau cov zej zog tsis muaj kev pabcuam; nthuav dav hauv nroog hav zoov cov txiaj ntsig rau cov zej zog uas tsis tau txais kev pab; thiab kev nce kev nkag mus txog rau kev ua si lom zem thiab kev paub kev pom sab nraum zoov rau cov zej zog uas tsis tau txais kev pab.

Kev tswj hwm cov ntaub ntawv, kev ntsuam xyuas cov kev xav tau fab ntaub ntawv, kev tswj hwm kev ua tau zoo, kev saib xyuas, thiab kev kos daim phiaj qhia kuj tseem nyob rau ncua tab tom txhim kho, nrog rau tej yam uas yuav tau nqis tes ua rau kev tsim cov hwv tsam kev kawm sab hauv. Forest Service ua tau qee txoj hauj lwm kom zoo tshaj plaws nrog thiab dhau los ntawm lwm tus. Lub hauv paus rau lub koom haum txoj kev ua tiav yog nce rau kev muaj cov neeg ua hauj lwm tau zoo, ua neeg sawv cev, thiab tsom mus rau kev pab cuam. Lub chaw ua hauj lwm txoj kev ua tiav hauv txoj kev muab lub luag hauj lwm uas muaj vaj huam sib luag yog nce rau ntawm cov neeg ua hauj lwm uas tsom rau cov neeg uas lawv muab kev pab cuam rau, tsim lub zej zog, thiab sib faib kev saib xyuas rau txhua tus pej xeem. Ib daim qauv ntawm Forest Service Cov Kev Nqis Tes Ua Rau Fab Kev Ncaj Ncees yog muaj xws li hauv qab no.  

**Kev Pab Cuam Hauv Zej Zog rau Txhua Leej**

1. *Muab Lub Chaw Ua Hauj Lwm thiab Haiv Neeg Tsawg Tso Rau Kev Ua Tiav los ntawm Kev Nthuav Dav Haiv Neeg Pawg Txoj Kev Sib Koom Saib Xyuas –*Koom nrog Haiv Neeg Tsawg thiab cov tub coj xwm, txheeb xyuas cov teeb meem thiab cov hwv tsam, thiab ua lwm yam dej num uas tsom mus rau kev ua tiav hauv cheeb tsam ib puag ncig txoj kev kawm, nrog rau kev tsom mus rau kev sib koom saib xyuas thaum xub thawj thiab Forest Service cov chaw saib xyuas haiv neeg tsawg xws li Tsab Cai Hais Txog Kev Tiv Thaiv Hav Zoov Hav Tsuag Rau Haiv Neeg Tsawg thiab lwm yam.**

2. *Txhim Kho Kev Muaj Feem Xyuam thiab Kev Koom Tes nrog Haiv Neeg Tsawg thiab Cov Zej Zog Uas Tsis Tau Txais Kev Pab dhau los ntawm Cov Tswv Yim Uas Cuam Tshuam Txog Fab Kab Lis Kev Cai –*Teeb tsa lub chaw mloog Haiv Neeg Tsawg txoj kev tawm suab, tej kev xav tau uas muaj ntau yam sib txawv, thiab cov kev xav tshwj xeeb thiab cov neeg muaj feem cuam tshuam hauv zej zog uas tsis tau txais kev pab thiab tsim kev sib koom ua thawj coj hauv kev ua tiav qhov kev hloov pauv uas kav ntev mus rau kev muab lub luag hauj lwm uas muaj vaj huam sib luag.

3. *Ua Kom Muaj Cov Neeg Ua Hauj Lwm Rau Forest Service Uas Yog Neeg Sawv Cev, Tsis Sib Cais thiab Vam Meej –*Muab cov chaw hauj lwm saib xyuas kev ntiav hauj lwm sib koom ua ke thiab muab saib ua qhov tseem ceeb raws li Resource Assistant, Job Corps, Public Land Corps, thiab Tribal Youth Conservation Programs, uas yuav ua rau kom muaj kev vam meej rau cov neeg ua hauj lwm uas tsis tau txais kev pab kom tau raws li cov kev xav tau fab kev ntiav hauj lwm nyob rau ncua luv thiab ncua ntev. 

4. *Tsim Txoj Kev Paub Rau Kev Txais Nkag Ua Hauj Lwm rau Cov Neeg Ua Hauj Lwm Tshiab* – Nqis tes ua lub khoos kas nkag ua hauj lwm uas ua kev zoo siab rau ntau haiv neeg, ua tau raws li lub hom phiaj tsis sib cais rau kev loj hlob ntawm cov neeg ua hauj lwm thiab cheeb tsam ib puag ncig uas muaj kev hloov pauv, thiab qhia cov neeg ua hauj lwm tshiab kom paub txog Forest Service cov kev muaj nuj nqis txog kev muab lub luag hauj lwm uas muaj vaj huam sib luag thiab Haiv Neeg Tsawg txoj kev thaj tsob uas ntseeg siab tau.  

**Kev Vam Meej Fab Kev Lag Luam**

5. *Ua Kom Muaj Kev Ncaj Ncees hauv Cov Hwv Tsam rau Cov Lag Luam Me thiab Tsis Tau Txais Kev Pab –*Pib lub khoos kas sim txhawm rau muab kev txhawb pab ntau ntxiv rau cov lag luam me thiab tsis tau txais kev pab dhau los ntawm kev ua kom muaj peev xwm hauv cheeb tsam kev yuav khoom ntau ntxiv, kev tsim kev sib raug zoo kom ntau dua qub nrog Haiv Neeg Tsawg thiab cov lag luam me thiab tsis tau txais kev pab hauv cheeb tsam, kev nthuav qhia kev cog lus ruaj khov rau kev rov tsim cov kev siv zog tsa cov koom txoos nthuav qhia hauv lub teb chaws thiab hauv cheeb tsam.

6. *Ua Kom Muaj Kev Ncaj Ncees hauv Cov Kev Pom Zoo* – Nthuav cov khub koom tes kom muaj cov koom haum ntau Haiv Neeg Tsawg thiab Kev Sib TXawv, Kev Ncaj Ncees, Kev Tsis Sib Cais thiab Kev Nkag Tau Mus Txog (DEIA), tsim cov tswv yim kev nthuav tawm tshiab, tsim ib pab pawg neeg ua hauj lwm los daws cov teeb meem uas tsim kev kub ntxhov rau kev nqis tes ua thiab cov teeb meem quas kev tsim kev sib koom tes, txhawb nqa kev sib raug zoo ntawm haiv neeg tsawg thiab txo cov teeb meem quas kev koom nrog ntawm haiv neeg tsawg, thiab tsim kom muaj kev nkag mus rau hauv khw muag khoom txhawm rau txo cov teeb meem quas kev nkag tau los ntawm DEIA cov koom haum.

**Kev Noj Qab Haus Huv thiab Kev Txawj Yoog**

7. *Txo Kev Pheej Hmoo Hluav Taws Kub Hav Zoov rau Haiv Neeg Tsawg, Cov Zej Zog Uas Tsis TauTxais Kev Pab thiab Cov Zej Zog Uas Raug Dag Ntxias Tau Yooj Yim*– Hais daws cov kev kub ntxhov rau Haiv Neeg Tsawg, cov zej zog uas tsis tau txais kev pab thiab cov zej zog uas raug dag ntxias tau yooj yim hauv cheeb tsam ib ncig ze rau cov av Hav Zoov Hav Tsuag Hauv Teb Chaws los ntawm kev sau cov ntaub ntawv zwm, cov ntaub ntawv qhia paub, thiab cov phiaj qhia los ua ke rau hauv tus txheej txheem kev npaj phiaj xwm thiab kev txiav txim siab thiab cov cuab yeej. Qhov kev nqis tes ua no yuav ua kom cov ntaub ntawv fab pej xeem tau txais kev nkag siab, tau txais kev ua tib zoo xav, thiab tau txais kev hais daws thaum lub sij hawm kev sib pauv. Muab cov txheej txheem los sib sau ua ke rau hauv Cov Tswv Yim Hais Txog Kev Kub Ntxhov Ntawm Hluav Taws Kub Hav Zoov txoj kev siv zog los txo qis qhov hnyav thiab qhov tuab ntawm cov hluav taws kub hav zoov, tiv thaiv lub neej txoj sia, vaj tsev, thiab cov zej zog, ua kom muaj kev ncaj ncees, thiab txhim kho kev noj qab haus huv thiab kev txawj yoog ntawm peb lub teb chaws 

8. *Nthuav Cov Txiaj Ntsig Rau Hav Zoov Hav Tsuag Yam Muaj Kev SIb Koom Tes rau Cov Zej Zog Uas Tsis Tau Txais Kev Pab* – Siv Lub Khoos Kas Tsim Kho Tej Toj Roob Hauv Pes Kom Zoo Rov Los los muab txoj kev ncaj ncees sib sau ua ke rau hauv kev ntaus nqi xyuas thiab kev taw qhia rau cov txheej txheem uas muaj kev saib qhov tseem ceeb ua ntej ntawm cov teeb meem rau cov zej zog uas tsis tau txais kev pab thiab txhawb kev nthuav qhia mus rau cov Haiv Neeg Tsawg uas muaj cai tsim nyog tau txais tshiab thiab lwm cov neeg thov kom tau txais kev nyiaj los ntawm cov zej zog nyob deb nroog. 

9. *Nthuav Dav Cov Txiaj Ntsig Hav Zoo Hav Tsuag Rau Lub Nroog rau Cov Zej Zog Uas Tsis Tau Txais Kev Pab* – Tawm ntawv thov cov lus pom zoo**thaum tab tom nruam xam txog txoj kev ncaj ncees tseem ceeb; txhim kho cov txheej txheem uas qhia meej rau kev thov cov lus pom zoo thiab cov lus qhia txog kev ntaus nqi xyuas txhawm rau muab cov zej zog uas tsis tau txais kev pab saib ua qhov tseem ceeb; txhim kho kev nthuav dav rau cov neeg thov yav tom ntej kom nyiam cov lus pom zoo los ntawm Haiv Neeg Tsawg thiab cov zej zog hauv nroog uas muaj kev xav tau siab; thiab ua hauj lwm rau kev nrhiav pob peev nyiaj 40% ntawm cov khoos kas hauv cov zej zog uas tsis tau txais kev pab thiab nrog Haiv Neeg Tsawg. 

10. *Txhawb Kev Nkag Tau Mus rau Kev Ua Si Lom Zem thiab Cov Kev Paub Kev Pom Sab Nraum Zoov hauv Cov Zej Zog Uas Muaj Cov Neeg Xim Tawv Nqaij thiab Cov Neeg Uas Raug Dag Ntxias Tau Yooj Yim*Txhawb kev tshawb fawb kom nkag siab tias cov neeg tuaj xyuas yog leej twg; lawv yuav rov tsim dua li cas; leej twg tsis tuaj xyuas; cov teeb meem quas kev nkag mus rau cov hwv tsam kev ua si lom zem; kev lag luam, lub zej zog, thiab tus kheej cov txiaj ntsig ntawm cov hwv tsam kev ua si lom zem; thiab cov kev nyiam hais txog thiab kev txaus siab rau cov hwv tsam kev ua si lom zem thiab tsim cov tswv yim uas saib raws kev tshawb fawb los txhawb kev tuaj xyuas los ntawm cov zej zog neeg muaj xim tawv nqaij. Txhawb nqa kev siv Tsab Cai Hais Txog Kev Ntoj Ncig Ntawm Cov Neeg Meskas Xeeb Txawm thiab Kev Txhim Kho Kev Paub Kev Pom Rau Cov Neeg Tuaj Xyuas (Native American Tourism and Improving Visitor Experience Act) hauv kev txhawb nqa haiv neeg tsawg cov tuam txhab fab kab lis kev cai thiab kev ntoj ncig.

# image1.gif

# image2.png